ระเบียบคณะกรรมการเครื่องหมายการค้าระเบียบคณะกรรมการเครื่องหมายการค้าว่าด้วยวิธีพิจารณาคำอุทธรณ์และคำร้องขอเพิกถอนการจดทะเบียนพ.ศ. ๒๕๔๒ โดยที่เป็นการสมควรกำหนดวิธีพิจารณาคำอุทธรณ์และคำร้องขอเพิกถอนการจดทะเบียนเพื่อให้การพิจารณาคำอุทธรณ์และคำร้องขอเพิกถอนการจดทะเบียนตามกฎหมาย ว่าด้วยเครื่องหมายการค้ามีประสิทธิภาพเป็นไปด้วยความรวดเร็วและเป็นธรรมอาศัยอำนาจตามความในมาตรา ๑๐๑ วรรคสองแห่งพระราชบัญญัติเครื่องหมายการค้า พ.ศ. ๒๕๓๔คณะกรรมการเครื่องหมายการค้าจึงกำหนดระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการเครื่องหมายการค้าว่าด้วยวิธีพิจารณาคำอุทธรณ์และคำร้องขอเพิกถอนการจดทะเบียน พ.ศ. ๒๕๔๒ข้อ ๒[๑]ระเบียบนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๓ บรรดาคำสั่ง ข้อบังคับ หรือระเบียบอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนหมวดที่ ๑บททั่วไป ข้อ ๔ ในระเบียบนี้คณะกรรมการ หมายความว่า คณะกรรมการเครื่องหมายการค้ากรรมการ หมายความว่า กรรมการเครื่องหมายการค้าคณะอนุกรรมการ หมายความว่าคณะอนุกรรมการเครื่องหมายการค้าอนุกรรมการ หมายความว่า อนุกรรมการเครื่องหมายการค้าเลขานุการ หมายความว่าเลขานุการคณะกรรมการเครื่องหมายการค้าเครื่องหมายการค้า ให้หมายความรวมถึง เครื่องหมายบริการเครื่องหมายรับรอง และเครื่องหมายร่วมอธิบดี หมายความว่า อธิบดีกรมทรัพย์สินทางปัญญาและให้หมายความรวมถึงผู้ซึ่งอธิบดีกรมทรัพย์สินทางปัญญามอบหมายด้วยนายทะเบียน หมายความว่า นายทะเบียนเครื่องหมายการค้าผู้อุทธรณ์ หมายความว่าผู้มีสิทธิอุทธรณ์ที่ยื่นคำอุทธรณ์ตามกฎหมายว่าด้วยเครื่องหมายการค้าและให้หมายความรวมถึงตัวแทนของผู้มีสิทธิอุทธรณ์หรือผู้ที่ได้รับมอบหมายจากผู้มีสิทธิอุทธรณ์ให้อุทธรณ์แทนผู้ร้องขอเพิกถอน ให้หมายความรวมถึงตัวแทนของผู้ร้องขอเพิกถอนหรือผู้ที่ได้รับมอบหมายจากผู้ร้องขอเพิกถอนให้ดำเนินการแทนข้อ ๕คณะกรรมการจะมอบหมายให้คณะอนุกรรมการเป็นผู้พิจารณาและเสนอความเห็นเกี่ยวกับคำอุทธรณ์และคำร้องขอเพิกถอนการจดทะเบียนต่อคณะกรรมการก็ได้หมวดที่ ๒หน้าที่ของเลขานุการ ข้อ ๖ให้เป็นหน้าที่ของเลขานุการที่จะปฏิบัติดังนี้(๑) ตรวจสอบความถูกต้องของคำขอต่าง ๆ ที่ยื่นต่อคณะกรรมการ(๒) ลงทะเบียนคำอุทธรณ์และคำร้องขอเพิกถอนการจดทะเบียนในสารบบตามลำดับที่ยื่นคำอุทธรณ์ และคำร้องขอเพิกถอนการจดทะเบียน(๓) ทำสำนวนและทำบันทึกสรุปข้อเท็จจริงจากเอกสารหลักฐานต่าง ๆ ที่ปรากฏในสำนวนคำอุทธรณ์และคำร้องขอเพิกถอนการจดทะเบียนประเด็นวินิจฉัยและเหตุผลตามคำสั่งหรือคำวินิจฉัยของนายทะเบียนประเด็นและเหตุผลของผู้ร้องขอเพิกถอน เจ้าของเครื่องหมายการค้า และผู้ได้รับอนุญาตถ้ามี(๔) นำเสนอคำอุทธรณ์ต่อคณะกรรมการเมื่อพ้นกำหนดเวลาการยื่นอุทธรณ์(๕) จัดทำบันทึกรายงานการประชุมกรณีกรรมการคนใดมีความเห็นแย้งให้บันทึกความเห็นแย้งพร้อมทั้งเหตุผลไว้ในรายงานการประชุม(๖) จัดทำคำวินิจฉัยและจัดทำคำสั่งให้คณะกรรมการพิจารณาลงนามให้ตรงตามมติที่ประชุมตามข้อ๑๘ และข้อ ๒๘ ตามลำดับ(๗)ลงทะเบียนคำวินิจฉัยอุทธรณ์และคำสั่งของคณะกรรมการในสารบบคำอุทธรณ์และสารบบคำร้องขอเพิกถอนการจดทะเบียน(๘)แจ้งผลคำวินิจฉัยและคำสั่งของคณะกรรมการให้ผู้อุทธรณ์ผู้ร้องขอเพิกถอน เจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามี ทราบ แล้วแต่กรณี(๙)บันทึกข้อสังเกตของคณะกรรมการไว้ในรายงานการประชุมและแจ้งข้อสังเกตให้นายทะเบียนทราบ(๑๐) ปฏิบัติหน้าที่อื่นใดตามที่คณะกรรมการมอบหมายหมวดที่ ๓การอุทธรณ์ ข้อ ๗ การอุทธรณ์คำสั่งหรือคำวินิจฉัยของนายทะเบียนให้ทำเป็นหนังสือตามแบบที่อธิบดีกำหนด และแนบเอกสารดังต่อไปนี้(๑) สำเนาคำอุทธรณ์ จำนวน ๑๕ ชุด(๒) เอกสารหลักฐานประกอบคำอุทธรณ์ ถ้ามี จำนวน ๑ ชุดข้อ ๘การยื่นคำอุทธรณ์คำสั่งหรือคำวินิจฉัยของนายทะเบียน ผู้อุทธรณ์อาจยื่นต่อนายทะเบียนณ กรมทรัพย์สินทางปัญญา หรือจะยื่นต่อพาณิชย์จังหวัดก็ได้ข้อ ๙ ภายในกำหนดเวลาการยื่นคำอุทธรณ์ผู้อุทธรณ์อาจขอแก้ไขเพิ่มเติมคำอุทธรณ์ได้ โดยทำเป็นหนังสือลงลายมือชื่อของผู้อุทธรณ์ชี้แจงข้อเท็จจริง วัตถุประสงค์และเหตุผลของการขอแก้ไขเพิ่มเติมคำอุทธรณ์ข้อ ๑๐ การส่งหลักฐานประกอบคำอุทธรณ์ให้ผู้อุทธรณ์นำส่งพร้อมคำอุทธรณ์ในกรณีที่ไม่อาจนำส่งพร้อมคำอุทธรณ์ได้ให้ผู้อุทธรณ์ทำหนังสือขอผ่อนผันแนบมาพร้อมคำอุทธรณ์การขอผ่อนผันส่งหลักฐานตามวรรคแรกผู้อุทธรณ์จะขอผ่อนผันได้ไม่เกินหกสิบวันนับแต่วันที่ยื่นคำอุทธรณ์หมวดที่ ๔วิธีพิจารณาคำอุทธรณ์ ข้อ ๑๑ ในการพิจารณาคำอุทธรณ์คณะกรรมการหรือคณะอนุกรรมการมีอำนาจสอบถามหรือเรียกนายทะเบียน ผู้อุทธรณ์หรือบุคคลอื่นที่เกี่ยวข้องมาให้ข้อเท็จจริง คำอธิบาย หรือความเห็นหรือให้ส่งเอกสาร หรือหลักฐานอื่นที่เกี่ยวข้องเพื่อประกอบการพิจารณาของคณะกรรมการหรือคณะอนุกรรมการได้ข้อ ๑๒ ผู้อุทธรณ์อาจถอนคำอุทธรณ์เมื่อใดก็ได้ก่อนที่คณะกรรมการจะมีคำวินิจฉัยโดยให้ทำคำร้องเป็นหนังสือ ลงลายมือชื่อผู้อุทธรณ์ชี้แจงเหตุที่ถอนคำอุทธรณ์และให้นำความในข้อ ๘ มาใช้บังคับโดยอนุโลมกรณีผู้อุทธรณ์ได้ยื่นหนังสือขอถอนคำอุทธรณ์ตามวรรคหนึ่งเมื่อเลขานุการได้ตรวจสอบความถูกต้องแล้วให้นำเสนอคณะกรรมการทราบข้อ ๑๓ เมื่อคณะกรรมการรับทราบตามข้อ ๑๒วรรคสองแล้วให้จำหน่ายคำอุทธรณ์ออกจากสารบบอุทธรณ์โดยไม่ต้องวินิจฉัยคำอุทธรณ์นั้นแล้วให้เลขานุการมีหนังสือแจ้งให้ผู้อุทธรณ์ทราบข้อ ๑๔ คำอุทธรณ์ที่ได้ถอนแล้วตามข้อ ๑๓ผู้อุทธรณ์อาจยื่นใหม่ได้ภายในระยะเวลาอุทธรณ์ที่ยังคงเหลืออยู่ข้อ ๑๕ในกรณีที่ผู้อุทธรณ์ยื่นคำอุทธรณ์คำสั่งหรือคำวินิจฉัยของนายทะเบียนต่อคณะกรรมการแต่ได้ขอให้คณะกรรมการรอการวินิจฉัยคำอุทธรณ์ไว้ก่อนเพื่อดำเนินการอย่างใดอย่างหนึ่งนั้นคณะกรรมการจะรอวินิจฉัยคำอุทธรณ์นั้นไว้ไม่เกินหกสิบวัน นับแต่วันที่ยื่นคำอุทธรณ์เมื่อพ้นกำหนดเวลาตามวรรคแรกหากผู้อุทธรณ์มิได้ดำเนินการอย่างหนึ่งอย่างใดคณะกรรมการจะพิจารณาวินิจฉัยคำอุทธรณ์ตามประเด็นคำสั่งหรือคำวินิจฉัยของนายทะเบียนต่อไปข้อ ๑๖ ในการพิจารณาวินิจฉัยคำอุทธรณ์คณะกรรมการมีอำนาจพิจารณาทบทวนคำสั่งหรือคำวินิจฉัยของนายทะเบียนทั้งข้อเท็จจริงและข้อกฎหมายและจะพิจารณาวินิจฉัยโดยอาศัยเหตุอื่นนอกจากที่ปรากฏในคำสั่งหรือคำวินิจฉัยของนายทะเบียนก็ได้แต่ต้องมีหนังสือแจ้งให้ผู้อุทธรณ์ทำคำชี้แจงพร้อมทั้งแสดงหลักฐานในประเด็นที่คณะกรรมการจะพิจารณาวินิจฉัยดังกล่าวภายในหกสิบวันนับแต่วันที่ได้รับหนังสือแจ้งข้อ ๑๗ในกรณีที่ผู้อุทธรณ์ยื่นคำอุทธรณ์คำสั่งหรือคำวินิจฉัยของนายทะเบียนต่อคณะกรรมการพร้อมทั้งได้ยื่นคำร้องขอแก้ไขเปลี่ยนแปลงรายการจดทะเบียนบางรายการ เช่น แก้ไขเปลี่ยนแปลงเครื่องหมายการค้าแก้ไขรายการสินค้าหรือแก้ไขชื่อผู้ขอจดทะเบียน เป็นต้นซึ่งทำให้การที่จะพิจารณาอุทธรณ์ตามคำสั่งหรือคำวินิจฉัยของนายทะเบียนไม่มีประเด็นที่คณะกรรมการต้องพิจารณาต่อไปให้ฝ่ายเลขานุการส่งเรื่องให้นายทะเบียนพิจารณาคำร้องขอแก้ไขเปลี่ยนแปลงรายการต่างๆ ดังกล่าวก่อนนำเสนอคณะกรรมการ เมื่อนายทะเบียนพิจารณาแล้ว ให้ดำเนินการดังนี้(๑) กรณีที่นายทะเบียนมีคำสั่งอนุญาตให้แก้รายการต่าง ๆตามคำขอได้ และทำให้ประเด็นคำสั่งเดิมของนายทะเบียนหมดไป คณะกรรมการไม่จำต้องพิจารณาคำอุทธรณ์ในการนี้ให้ฝ่ายเลขานุการเสนอเรื่องต่อคณะกรรมการเพื่อทราบและแจ้งให้ผู้อุทธรณ์ทราบโดยไม่จำต้องออกเป็นคำวินิจฉัย(๒) กรณีที่นายทะเบียนมีคำสั่งไม่อนุญาตให้แก้ไขรายการต่างๆ ตามคำขอให้ฝ่ายเลขานุการสรุปสำนวนอุทธรณ์ตามข้อเท็จจริงเดิมแล้วนำเสนอที่ประชุมเพื่อพิจารณาวินิจฉัยต่อไปข้อ ๑๘ เมื่อคณะกรรมการพิจารณาอุทธรณ์แล้วให้มีคำวินิจฉัยอย่างใดอย่างหนึ่ง ดังต่อไปนี้(๑)กรณีเห็นว่าคำสั่งหรือคำวินิจฉัยของนายทะเบียนถูกต้องให้มีคำวินิจฉัยยืนตามคำสั่งหรือคำวินิจฉัยของนายทะเบียน(๒) กรณีเห็นว่าคำสั่งหรือคำวินิจฉัยของนายทะเบียนไม่ถูกต้องให้ยกคำสั่งหรือคำวินิจฉัยของนายทะเบียน(๓)กรณีเห็นว่าคำสั่งหรือคำวินิจฉัยของนายทะเบียนถูกบางส่วนและผิดบางส่วนให้แก้คำสั่งหรือคำวินิจฉัยของนายทะเบียนโดยวินิจฉัยยืนในส่วนที่ถูกและแก้ในส่วนที่ผิดกรณีเห็นว่าคำอุทธรณ์ยื่นเกินกำหนดเวลาที่กฎหมายบัญญัติไว้หรือเป็นกรณีที่ผู้อุทธรณ์ไม่มีสิทธิอุทธรณ์ให้คณะกรรมการยกอุทธรณ์ข้อ ๑๙ คำวินิจฉัยของคณะกรรมการตามข้อ ๑๘ให้ทำเป็นหนังสือ ระบุวันเดือนปีที่มีคำวินิจฉัย เหตุผลแห่งคำวินิจฉัยซึ่งอย่างน้อยต้องประกอบด้วยข้อเท็จจริงที่เป็นสาระสำคัญ ข้อกฎหมายที่อ้างอิงข้อพิจารณาในประเด็นที่ปรากฏชื่อและลายมือชื่อของกรรมการทุกคนที่ร่วมพิจารณาวินิจฉัยคำอุทธรณ์นั้นหมวดที่ ๕การร้องขอเพิกถอนการจดทะเบียน ข้อ ๒๐การร้องขอเพิกถอนการจดทะเบียนเครื่องหมายการค้า ให้ทำเป็นหนังสือตามแบบที่อธิบดีกำหนดและแนบเอกสารดังต่อไปนี้(๑) สำเนาคำร้องขอเพิกถอน จำนวน ๑๕ ชุด(๒) เอกสารหลักฐานประกอบคำร้องขอเพิกถอน ถ้ามี ๑ ชุดข้อ ๒๑ การส่งหลักฐานประกอบคำร้องขอเพิกถอนให้นำส่งพร้อมคำร้องขอเพิกถอน หากนำส่งในภายหลังคณะกรรมการจะไม่รับพิจารณาหลักฐานดังกล่าวข้อ ๒๒การยื่นคำชี้แจงของผู้ถูกร้องขอเพิกถอนการจดทะเบียนให้ทำเป็นหนังสือตามแบบที่อธิบดีกำหนด และแนบเอกสารดังต่อไปนี้(๑) สำเนาคำชี้แจ จำนวน ๑๕ ชุด(๒) เอกสารหลักฐานประกอบคำชี้แจง ถ้ามี ๑ ชุดข้อ ๒๓ การส่งหลักฐานประกอบคำชี้แจง ตามข้อ ๒๒ให้นำความในข้อ ๑๐ หมวด ๓ มาใช้บังคับโดยอนุโลมหมวดที่ ๖วิธีพิจารณาคำร้องขอเพิกถอนการจดทะเบียน ข้อ ๒๔ ในการพิจารณาคำร้องขอเพิกถอนการจดทะเบียนคณะกรรมการหรือคณะอนุกรรมการมีอำนาจสอบถามหรือเรียกนายทะเบียน ผู้ร้องขอเพิกถอนหรือบุคคลอื่นที่เกี่ยวข้องมาให้ข้อเท็จจริง คำอธิบาย หรือความเห็นหรือให้ส่งเอกสารหรือหลักฐานอื่นที่เกี่ยวข้องมาประกอบการพิจารณาของคณะกรรมการหรือคณะอนุกรรมการได้ข้อ ๒๕ การขอถอนคำร้องขอเพิกถอนการจดทะเบียนให้นำความในข้อ๑๒ และข้อ ๑๓ หมวด ๔ มาใช้บังคับโดยอนุโลมข้อ ๒๖คำร้องขอเพิกถอนการจดทะเบียนใดที่ได้ถอนแล้วตามข้อ ๒๕ผู้ร้องขอเพิกถอนอาจยื่นใหม่ได้ และให้นำข้อความในข้อ ๘ มาใช้บังคับโดยอนุโลมข้อ ๒๗ เมื่อคณะกรรมการมีหนังสือส่งโดยทางไปรษณีย์ลงทะเบียนตอบรับแจ้งให้เจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามียื่นคำชี้แจงกรณีที่มีการร้องขอเพิกถอนการจดทะเบียนตามมาตรา ๖๔แห่งพระราชบัญญัติเครื่องหมายการค้า พ.ศ. ๒๕๓๔ แล้ว นั้น(๑) กรณีปรากฏหลักฐานแสดงการได้รับหนังสือแจ้งจากเจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามี หากพ้นกำหนดเวลาหกสิบวันนับแต่วันที่ได้รับหนังสือแจ้ง ปรากฏว่าเจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามี มิได้ยื่นคำชี้แจงแต่อย่างใดคณะกรรมการจะพิจารณาคำร้องขอเพิกถอนไปฝ่ายเดียว(๒)กรณีไม่ปรากฏหลักฐานแสดงการได้รับหนังสือแจ้งจากเจ้าของเครื่องหมายการค้าหรือตัวแทนผู้รับมอบอำนาจและผู้ได้รับอนุญาต ถ้ามี หากพ้นกำหนดเวลาหกสิบวัน นับแต่วันที่ลงในหนังสือแจ้งปรากฏว่าเจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาตถ้ามี มิได้ยื่นคำชี้แจงแต่อย่างใดให้ดำเนินการตามความในมาตรา ๑๐๔ วรรคสองแห่งพระราชบัญญัติเครื่องหมายการค้า พ.ศ. ๒๕๓๔ หากเจ้าของเครื่องหมายการค้าหรือตัวแทนผู้รับมอบอำนาจ และผู้ได้รับอนุญาต ถ้ามี มิได้ยื่นคำชี้แจงภายในกำหนดเวลาคณะกรรมการจะพิจารณาคำร้องขอเพิกถอนไปฝ่ายเดียวข้อ ๒๘เมื่อคณะกรรมการพิจารณาคำร้องขอเพิกถอนการจดทะเบียนแล้วให้มีคำสั่งอย่างใดอย่างหนึ่งดังต่อไปนี้(๑) กรณีที่คณะกรรมการเห็นว่าคำร้องขอเพิกถอนการจดทะเบียนมีเหตุรับฟังได้ ให้มีคำสั่งเพิกถอนการจดทะเบียน(๒) กรณีที่คณะกรรมการเห็นว่าคำร้องขอเพิกถอนการจดทะเบียนไม่มีเหตุที่จะรับฟังได้ ให้มีคำสั่งไม่เพิกถอนการจดทะเบียนและให้ยกคำร้องขอเพิกถอนข้อ ๒๙ คำสั่งของคณะกรรมการตามข้อ ๒๘ให้ทำเป็นหนังสือ ระบุวันเดือนปีที่มีคำสั่ง เหตุผลแห่งคำสั่ง ซึ่งอย่างน้อยต้องประกอบด้วยข้อเท็จจริงที่เป็นสาระสำคัญข้อกฎหมายที่อ้างอิง ข้อพิจารณาในประเด็นที่ปรากฏชื่อและลายมือชื่อของกรรมการทุกคนที่ร่วมพิจารณาวินิจฉัยคำร้องขอเพิกถอนนั้นหมวดที่ ๗เบ็ดเตล็ด ข้อ ๓๐ ภายหลังการพิจารณาวินิจฉัยคำอุทธรณ์หรือคำร้องขอเพิกถอนการจดทะเบียนของคณะกรรมการ ผู้อุทธรณ์ผู้ร้องขอเพิกถอนหรือบุคคลอื่นใดที่คณะกรรมการเรียกมาให้ข้อเท็จจริง คำอธิบายหรือความเห็น หรือให้ส่งเอกสารหรือหลักฐานอื่นที่เกี่ยวข้องมาให้พิจารณาตามข้อ ๑๑และข้อ ๒๔ อาจร้องขอต่อคณะกรรมการเพื่อขอตรวจสอบเอกสารหรือหลักฐานทั้งหมด หรือบางส่วนในสำนวนคำอุทธรณ์และสำนวนคำร้องขอเพิกถอนการจดทะเบียนได้หรือจะขอคัดสำเนาหรือขอให้กรมทรัพย์สินทางปัญญาคัดสำเนาและรับรองโดยผู้ร้องขอเป็นผู้ออกค่าใช้จ่ายทั้งสิ้นก็ได้เว้นแต่เอกสารหรือหลักฐานนั้นจะเป็นเอกสารหรือหลักฐานที่เกี่ยวกับความลับของทางราชการบทเฉพาะกาล ข้อ ๓๑ บรรดาคำร้อง คำขอต่าง ๆที่เกี่ยวกับการอุทธรณ์และการร้องขอเพิกถอนการจดทะเบียนที่ได้ยื่นไว้แล้วก่อนวันที่ระเบียบนี้ใช้บังคับให้ปฏิบัติไปตามหลักเกณฑ์เดิมก่อนที่ระเบียบนี้ใช้บังคับประกาศ ณ วันที่ ๒๓ กรกฎาคม พ.ศ. ๒๕๔๒พิพรรธน์ อินทรศัพท์อธิบดีกรมทรัพย์สินทางปัญญาวิชชุตา/ผู้จัดทำ๑๒ กันยายน ๒๕๕๔[๑] ราชกิจจานุเบกษาเล่ม ๑๑๖/ตอนพิเศษ ๘๐ ง/หน้า ๕๒/๑๓ ตุลาคม ๒๕๔๒